PTT-PTTEP จับมือขึ้น ขานรับราคาน้ำมันทำจุดสูงสุดรอบ 15 เดือน
ผู้สื่อข่าวรายงานว่า ราคาหุ้นบริษัท ปตท. จำกัด (มหาชน) หรือ PTT ณ เวลา 11.33 น. ราคาอยู่ที่ 339.00 บวก 1.19% หรือ 4.00 บาท มูลค่าซื้อขาย 1.1 พันล้านบาท ขณะเดียวกันราคาหุ้นบริษัท ปตท. สำรวจและผลิตปิโตรเลียม จำกัด (มหาชน) หรือ PTTEP ราคาอยู่ที่ 81.75 บวก 1.55% หรือ 1.25 บาท มูลค่าซื้อขาย 486.20 ล้านบาท
11 ต.ค. 2559

ผู้สื่อข่าวรายงานว่า ราคาหุ้นบริษัท ปตท. จำกัด (มหาชน) หรือ PTT ณ เวลา 11.33 น. ราคาอยู่ที่ 339.00 บวก 1.19% หรือ 4.00 บาท มูลค่าซื้อขาย 1.1 พันล้านบาท ขณะเดียวกันราคาหุ้นบริษัท ปตท. สำรวจและผลิตปิโตรเลียม จำกัด (มหาชน) หรือ PTTEP ราคาอยู่ที่ 81.75 บวก 1.55% หรือ 1.25 บาท มูลค่าซื้อขาย 486.20 ล้านบาท
โดยบล.เมย์แบงก์ กิมเอ็ง (ประเทศไทย) ระบุในบทวิเคราะห์ฯแนะ“เก็งกำไร” หุ้น PTT ราคาเหมาะสม 358 บาท คาดว่าหุ้นกลุ่มพลังงานจะฟื้นตัวในวันนี้ จากการปรับตัวขึ้นของราคาน้ำมันดิบ NYMEX ปรับขึ้น 3.1% จากวันก่อนหน้า เป็น 51.35 เหรียญสหรัฐ/บาร์เรล ทำระดับสูงสุดในรอบ 15 เดือน หลังรัสเซียให้ความเห็นว่าจะร่วมมือกับประเทศผู้ส่งออกน้ำมัน (โอเปก) เพื่อลดกำลังการผลิตน้ำมัน
ด้านหุ้นกลุ่มสินค้าโภคภัณฑ์ มีความเสี่ยงที่จำกัดจากความผันผวนของปัจจัยภายในประเทศ เทียบกับหุ้นกลุ่ม Domestic Play ที่คาดว่าจะมีความผันผวนมากในช่วงนี้
ส่วนภาวะ Oversupply ตลาดน้ำมันในปี 2560 คาดว่าจะมีความสมดุลมากขึ้น ช่วยจำกัด Downside Risk ของราคาน้ำมันดิบ และเป็นปัจจัยบวกต่อกำไรปี 2560 ให้เติบโต 23% จากปีนี้มาที่ 9.14 หมื่นล้านบาท และการ Spin off ธุรกิจค้าสถานีบริการน้ำมันและค้าปลีกเข้าตลาดหลักทรัพย์ฯในปี 2560 เป็น Upside ที่ยังไม่รวมไว้ในประมาณการ
ด้านบล.เคจีไอ (ประเทศไทย) ระบุว่า แรงซื้อหุ้นกลุ่มพลังงานจากราคาน้ำมัน WTI เดือนพ.ย.ปรับเพิ่มขึ้นต่อเนื่อง 1.54 เหรียญสหรัฐ/บาร์เรล หรือ 3% สู่ระดับ 51.35 เหรียญสหรัฐ/บาร์เรล หลังจากประธานาธิบดีรัสเซีย นายวลาดิเมียร์ ปูตินเปิดเผยว่ารัสเซียจะร่วมมือในการปรับลดปริมาณการผลิตน้ำมันร่วมกับกลุ่มโอเปกในความพยายามที่จะพยุงราคาน้ำมัน รวมทั้งคาดว่าในการประชุมโอเปกอย่างเป็นทางการวันที่ 30 พ.ย.นี้ น่าจะมีการกำหนดโควตาของแต่ละประเทศได้
 ทั้งนี้จะมีการประชุมโอเปกรอบพิเศษในวันที่ 8-13 ต.ค.นี้ ถือเป็นปัจจัยบวกต่อทิศทางราคาน้ำมันและหุ้นกลุ่มพลังงาน เช่น PTT และ PTTEP